armvectores/hy_wikipedia_2023 huggingface dataset:
Ջանգե

Ջանգե, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր խճուղային ճանապարհի վրա, Սղերդ քաղաքից 2 կմ հյուսիս-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լևերժի

Լևերժի (ֆր.՝ Levergies), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Բոեն ան Վերմանդուա կանտոնի կազմի մեջ։ Համայնքի շրջանն է հանդիսանում Սեն Կանտենը։
Համայնքի INSEE ծածկագիրն է 02426։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 587 մարդ։ 


== Տնտեսություն ==
2010 թվականին 391 մարդկանցից (15-64 տարեկան) 286-ը եղել են առավել ակտիվ տնտեսվարողներ, 105-ը եղել են համեմատաբար ոչ ակտիվ (ակտիվության ցուցանիշը կազմել է 73,1 %, 1999 թվականին եղել է 70,8 %)։ 286 ակտիվ քաղաքացիներից 261-ը աշխատել են տարբեր ձեռնարկություններում (140 տղամարդ և 121 կին), անաշխատունակների թիվը կազմել է 25 մարդ (10 տղամարդ և 15 կին)։ 105 ոչ ակտիվ մարդկանցից 27-ը եղել են կամ աշակերտ կամ էլ ուսանող, 45-ը եղել են թոշակառու, 33-ը եղել է ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Աղբյուրներ ==
Լևերժի ազգային համալսարանի վիճակագրությունը (ֆր.)
Համֆրիս շրջան (այլ կիրառումներ)

Համֆրիս շրջան, կարող է վերաբերել՝

Համֆրիս շրջան - ԱՄՆ Թենեսի նահանգի 95 վարչական միավորներից մեկը
Համֆրիս շրջան - ԱՄՆ Միսսիսիպի նահանգի 82 վարչական միավորներից մեկը
Տչիեն օդանավակայան

Տչիեն օդանավակայանը (անգլ.՝ Tchien Airport) Լիբերիայի մեծ օդանավակայաններից է։ Այն գտնվում է Գրանդ Գեդեհ երկրամասի Տչիեն շրջանի Զվեդրու վարչկենտոնում։


== Ծանոթագրություններ ==


== Հղումներ ==
OurAirports - Tchien
Great Circle Mapper - Tchien
Կեղծափուչիկ մատնաձև

Կեղծափուչիկ մատնաձև (լատ.՝ Pseudovesicaria digitata), խաչածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Երկամյա թխակապույտ մերկ բույս է, որի բարձրությունը 5-10 (20) սմ է։ Տերևները մսալի են և վերին մասում ունեն 3-5 կլորացած բլթակ։ Ծաղկաբույլը խիտ ողկույզ է։ Ծաղիկները քառատիպ են, պսակաթերթերը՝ սպիտակ ու ամբողջական։ Պտուղը փքված, էլիպսաձև կամ հակաձվաձև պատիճակ է, որը ունի 7-10 (15-25) մմ երկարություն, պտղի բները 2-4 (6) սերմերով են։


== Տարածվածություն ==
Հայաստանում հանդիպում է Արագածի ֆլորիստիկական շրջանում (խառնարանում՝ հյուսիսային լեռնագագաթի ստորոտին և հյուսիսային ու արևմտյան լեռնագագաթների միջև գտնվող լեռնաթմբի վրա)։ Աճում է Կովկասում՝ ընդգրկելով Մեծ Կովկասը և Հարավային Անդրկովկասը։


== Էկոլոգիա ==
Աճում է ալպյան գոտում՝ ծովի մակարդակից 3600-3900 մ բարձրությունների վրա, քարաթափվածքներում և քարափլուզումներում։ Ծաղկում է հուլիս ամսին, պտղակալում՝ օգոստոսին։


== Պահպանություն ==
Կրիտիկական վիճակում գտնվող տեսակ է։ Կովկասի էնդեմիկ է։ Հայտնի է միայն Արագած լեռնազանգվածից։ Տարածման և բնակության շրջանների մակերեսը 10 կմ²-ից պակաս է։ Տեսակին, կապված հազվագյուտության և կլիմայի գլոբալ փոփոխության հետ, սպառնում է անհետացում։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ CITES-ի և Բեռնի կոնվենցիաների հավելվածներում բացակայում է։
Պահպանության միջոցառումներ չեն իրականացվում։


== Ծանոթագրություններ ==
Տուրետ դյու Շատո

Տուրետ դյու Շատո (ֆր.՝ Tourette-du-Châtea), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Նիցցա շրջանի Վանս կանտոնում։ Մինչև 2015 թվականի մարտը կոմունան վարչականորեն ընդգրկված էր Ռոկեստերոն կանտոնի կազմում (Նիցցա շրջան)։
Կոմունայի տարածքը կազմում է 9.74 կմ², բնակչությունը՝ 114 մարդ (2006) աճի միտումով։ 119 մարդ (2012), բնակչության խտությունը՝ 12.2 մարդ/կմ²։


== Բնակչություն ==
Կոմունայի բնակչությունը 2011 թվականին կազմել է 117 մարդ, 2012 թվականին՝ 119 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 58 բնակիչներից 42-ը եղել են տնտեսապես ակտիվ, 16-ը՝ ոչ ակտիվ (ակտիվության գործակիցը կազմել է 72.4 %, 1999 թվականին եղել է 58.9 %: Աշխատունակ տարիքի 42 ակտիվ բնակիչներից աշխատում էին 39-ը (27 տղամարդ և 12 կին), 3 հաշվառված էին որպես գործազուրկ (տղամարդ և կին)։ Աշխատունակ տարիքի 16 ոչ ակտիվ բնակիչներից 2-ը եղել են աշակերտներ կամ ուսանողներ, 11-ը՝ թոշակառուներ, իսկ 3-ը՝ ոչ ակտիվ են եղել այլ պատճառներով.:
2010 կոմունայում հաշվառված են եղել 45 հարկատու տնային տնտեսություններ, որտեղ ապրում էր 88.0 մարդ։ Մեկ հարկատուին բաժին ընկնող շահույթը կազմել է 19 հազար 914 եվրո.:


== Ծանոթագրություններ ==


== Արտաքին հղումներ ==
[Տուրետ դյու Շատո քաղաքապետարանի պաշտոնական կայք ](ֆր.)
Պոպովկա (Վերխնեդոնսկի շրջան)

Անվան այլ կիրառումների համար տե՛ս՝ Պոպովկա (այլ կիրառումներ)Պոպովկա (ռուս.՝ Поповка), գյուղակ (խուտոր) Ռուսաստանի Դաշնության Ռոստովի մարզի Վերխնեդոնսկի շրջանում։ Մտնում է Կազանսկի գյուղական համայնքի կազմի մեջ։
Ժողովածու (1754)

Ժողովածու (1754), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1754 թվի տակ։ Ձեռագիրները գրվել են 1637 և 1644 թվականներին, համապատասխանաբար Առաքյալ աբեղա և անանուն գրիչների կողմից, Էջիածնում։ Գրված է թղթի վրա, որը ունի 14,2×9,8 չափս։ Ձեռագիրը կազմված է 368 թերթից։ Գրված է միասյունով։ Ունի կիսախորան լուսանցազարդ մանրանկարներ։ Պահպանակը ունի 4 էջ, գրված է՝ մագաղաթի վրա՝ բոլորագիծ երկաթագիրով։ Կազմը` կաշեպատ տախտակ դրոշմազարդ, աստառը՝ սրճագույն և դրոշմազարդ կտավ։ Հիշատակարաններ՝ 219բ, 341ա, հետագայի՝ պահպանակ Բ (1681 թ․):


== Բովանդակություն ==
Դիոնիսիոս Թրակացւոյ Արուեստ քերականութեան։
Բառք քերականին։
Դաւոի Սահանք իմաստասիրութեան։
Ամենայն չար տանջելի։
Պատճառ Սահմանացն Դաւթի
Պորփիւրի Ներածութիւն ստորոգութեանցն Արիստոտէլի։
Արիստոտէլի ստորոգութիւնք, Պերի արմենիաս, Յաղագս աշխարհի, Յաղագս առաքինութեանց։
Թէ շատ կաֆայ չափիս ի յաջ։
Հարցումն Յոբնաղի և պատասխանիք Մովսիսի և Դաւթի։
Յովհաննես Թլկուրանցւոյ չափածոյ Մեկնութիւն Արարածոց։
Ներսէս Մոկացւոյ Ներբողեան չորեցունց արանց։
Ներսէս Շնորհալւոյ Հանելուկք։


== Ծանոթագրություններ ==
Ջո Դոն Բեյքեր

Ջո Դոն Բեյքեր (անգլ.՝ Joe Don Baker, փետրվարի 12, 1936(1936-02-12), Գրոսբեկ, Տեխաս), կինոյի, թատրոնի և հեռուստատեսության ամերիկացի դերասան։ Արժանացել է BAFTA TV Award մրցանակի տղամարդու լավագույն դերակատարման համար։


== Կենսագրություն ==


=== Վաղ կյանք ===
Բեյքերը ծնվել է Տեխաս նահանգում՝ Գրոբեսկում՝ Էդնի (ծնված Մաքդոնալդում) և Դոյլ Չարլզ Բեյքերների ընտանիքում։ Նա ավարտել է Հյուսիսային Տեխասի համալսարանը և ծառայել է Միացյալ Նահանգների բանակում։


=== Կարիերա ===
1964 թվականին Բեյքերը դերակատարել է Նյու յորքյան ANTA թատրոնում՝ «Մարաֆոն '33» ներկայացման մեջ։ Երիտասարդ դերասանի կարիերան հաջողություն է ունեցել հեռուստատեսությունում, չնայած նա ստացել է էպիզոդային դերեր ֆիլմերում։ Բեյքերին ճանաչում են բերել «Մեծ արահետ» և ««Տարազամոլներ» ջոկատ» (անգլ.՝ The Mod Squad) ֆիլմերը։ Նա 1971 թվականին կատարել է գլխավոր դեր «Մոնգոն կրկին քաղաքում է» հեռուստատեսային ֆիլմում, որտեղ նրա գործընկերներն էին Թելի Սավաասը և Սալի Ֆիլդը։
Ներկայիս ճանաչմանն արժանացել է 1973 թվականին, երբ կատարել է քաջ շերիֆ Բուֆորդի դերը «Լայն քայլերով» (անգլ.՝ Walking Tall) ֆիլմում։ Իր հաջողությունը նա ամրապնդել է շնորհիվ իր հաջողակ աշխատանքի Դոն Սիգելի «Չարլի Վերիկ» և Ջոն Ֆլինի «Շրջապատ» քրեական ֆիլմերում։
1980-ական թվականներին Ջո Դոն Բեյքերն արժանացել է փառքի որպես ամերիկյան հեռուստատեսության հաղորդավարներից մեկը և դարձել է առաջին դերասանը, ով ստացել է մեկ միլիոն դոլար սերիալում խաղալու համար։
1986 թվականին Բեյքերն ներկայացվել է BAFTA TV Award մրցանակի «Մթության ծայրին» (անգլ.՝ Edge of Darkness) ֆիլմում ԿՀՎ-ի գործակալի դերը կատարելու համար, սակայն զիջել է Բոբ Պեկին։
Նա նկարահանվել է Ջեյմս Բոնդի մասին պատմող ֆիլմաշարի երեք մասում․ կատարել է  Բրեդ Վիտիկերի դերը «Կայծեր աչքերից» ֆիլմում, Ջեք Ուայդի դերը՝ «Ոսկե աչք» և «Վաղը չի մեռնի երբեք» ֆիլմերում։ Այդպիսով նա դարձել է Ջեյմս Բոնդի մասին ֆիլմերի չորս դերասաններից մեկը, ով և կատարել է գործակալի դեր, և եղել է Ջեյմս Բոնդի զինակիցը։
2012 թվականին դերասանը նկարահանվել է «Մադ» ֆիլմում, որը ներկայացվել է Կաննի կինոփառատոնի հիմնական մրցույթին։


== Ծանոթագրություններ ==
Դեղին (անձնանուն)

Անվան այլ կիրառումների համար տե՛ս՝ Դեղին (այլ կիրառումներ)Դեղին, հայկական արական անուն։ Առաջացել է հայերեն դեղին՝ «դեղնագույն» բառից։ Թուրքերեն Սարը՛, Սարի, Սարիբէգ՝ sarə՝ «դեղին» բառից, որից էլ առաջացել է Սարյան ազգանունը։


== Գործածություններ ==
Դեղին, նշանավոր հայ բժիշկ, ունի բժշկական աշխատություններ։


== Ծանոթագրություններ ==
Կաավեռե (գյուղ, Կոլգա-Յաանի շրջան)

Անվան այլ կիրառումների համար տե՛ս՝ ԿաավեռեԿաավեռե (էստ․՝ Kaavere), գյուղ Էստոնիայի Վիլյանդիմաա նահանգի Կոլգա-Յաանի շրջանում։
2011 թվականի տվյալներով գյուղում բնակվում էր 103 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կարլ Հասսե

Կարլ Հասսե  (գերմ.՝ Johann Karl Franz Hasse հոկտեմբերի 17, 1841(1841-10-17), Tönning, Nordfriesland district, Շլեզվիգ-Հոլշտայն, Գերմանիա - հունիսի 30, 1922(1922-06-30), Mysłakowice, Powiat karkonoski, Ներքինսիլեզյան վոյեվոդություն, Լեհաստան),   գերմանա-լեհ բժիշկ, մանկավարժ, բժշկագիտության դոկտոր։


== Կենսագրություն ==
Կարլ Հասսեն ծնվել է Շլեզվիգ Հոլշտայն նահանգի  Թյուննինգ քաղաքում, 1861-1863 թվականներին  Գյոթինգենի համալսարանում սովորել է բժշկագիտություն, որից հետո  աշխատանքի է անցել Քիլի համալսարանում՝ որպես պրոֆեսորի օգնական և 1866 թվականին ստացել է բժշկագիտության դոկտորի աստիճան։
1869 թվականին Հասսեն աշխատանքի է անցել Վյուրցբուրգի համալսարանում, եղել է պրոֆեսորի օգնական։ 1870 թվականին որպես զինվորական բժիշկ մասնակցել է Ֆրանս-պրուսական պատերազմին։
1873 թվականին նշանակվել է  Վրոցլավի համալսարանի անատոմիայի ամբիոնի վարիչ։
Բազմաթիվ աշխատությունների հեղինակ է, այդ թվում նաև «Kunststudien» խորագրով  արվեստի տարբեր  գործերի քննադատական և գեղագիտական վերլուծության վերաբերյալ 5 գրքի (1882-1894)։


== Աշխատություններ ==
«Anato mische Studien»
«Die vergleichende Morphologie und Histologie des häutigen Gehörorgans des Wirbelthiere»
«Anatomische und palaentologische Ergebnisse»
«Das natürliche System der Elasmobranchier»
«Beiträge zur allgemeinen Stammesgeschichte der Wirbelthiere»
«Die Formen des menschlichen Körpers und die Formänderungen bei der Athmung»
«Handatlas d. Hirn- und Rückenmarksnerven»


== Ծանոթագրություններ ==


== Արտաքին հղումներ ==
Hasse, Karl // Nordisk familjebok.


== Գրականություն ==
Gerhard Wagenitz. Göttinger Biologen 1737–1945: eine biographisch-bibliographische Liste. Vandenhoeck & Ruprecht, 1988 s. 74.
Սարգիս Սողանալյան

Սարգիս Սողանալյան (անգլ.՝ Sarkis Garabet Soghanalian, փետրվարի 6, 1929(1929-02-06), Ալեքսանդրետտա - հոկտեմբերի 5, 2011(2011-10-05), Hialeah, Մայամի Դեյդ շրջան, Ֆլորիդա, ԱՄՆ), հայ զինավաճառ, լրտես։ Սարգիս Սողանալյանին կոչում էին «մահվան վաճառական»։


== Կենսագրություն ==
Ծնվել է 1929 թվականի փետրվարի 6-ին Ալեքսանդրետտա։ Հոր մահից հետո ընտանիքը տեղափոխվել է Բեյրութ։ Սարգիսը թողել է ուսումը եւ զորակոչկվել բանակ՝ արդյուքնում ամբողջ կյանքում զբաղվելով զենքի բիզնեսով։
1958 թվականին ամուսնացել էր Բեյրութի դպրոցներից մեկի ուսուցչուհի Շիրլի Ադամսի հետ։ Նրանք բաժանվել են 1970-ականներին։ Սողանալյանի մահից հետո մնացել են նրա որդին ու դուստրը։
1980-ականներին Իրանի եւ Իրաքի պատերազմի ժամանակ եղել է Իրաքին 1,6 միլիարդ դոլարի զենքի վաճառքի միջնորդ։ Լիբանանի քաղաքացիական պատերազմի ժամանակ նա զենքն էր առաքում քրիստոնեական ուժերին, զինամթերք էր վաճառում Նիկարագուայի նախագահ Սոմոսային։
1981 թվականին Մավրիտանիային 0,50 տրամաչափի գնդացիր վաճառելու գործարքում կատարած խարդախության համար նա պետք է դատապարտվեր երկար տարիների ազատազրկման, սակայն սահմանվեց պայմանական պատիժ։ Դատավորն ասել էր, թե այդ գործում ներքաշված է ԱՄՆ Պետդեպարտամենտը։
1993 թվականին Սողանալյանը Իրաքին 100 հարվածային ուղղաթիռներ վաճառելու փորձի համար դատապարտվեց վեց ու կես տարվա ազատազրկման։ Դրամանենգությամբ զբաղված լիբանանցիների ցանցը բացահայտելու դիմաց Սողանալյանի ազատազրկման ժամկետը կիսով չափ կրճատվեց։
133 կիլոգրամանոց փլեյբոյն իր գործերը ղեկավարում է Մայամիի տանից, որն աշխարհով մեկ սփռված նրա բազմաթիվ տներից մեկն էր։ Նրա եկամտահարկը գերազանցում էր մեկ միլիարդ դոլար և նա ներշնչել էր Նիկոլաս Քեյջին խաղալ «Զենքի բարոնը» (2005) ֆիլմի գլխավոր դերում։
Համաձայն որոշ աղբյուրների, Սողանալյանը կապեր է ունեցել քաղաքական գործիչների, բռնակալների, թագավորական տների հետ։
Նրա հարաբերությունները ԿՀՎ-ի (FBI) հետ ձախողվեցին, երբ չստացվեց զենքի առաքումը Պերու։
Սառը պատերազմից հետո Սողանալյանի բազմաթիվ գործնական շփումներ այլեւս պետք չէին։ Մահացել է 2011 թվականի հոկտեմբերի 5-ին։ Նրա որդու խոսքով, Սողանալյանը սնանկ է մահացել։


== Ծանոթագրություններ ==
F.A.M.E. (ալբոմ, Մալումա)

F.A.M.E., կոլումբիացի երգիչ և երգահան Մալումայի երրորդ ստուդիական ալբոմը։ Թողարկվել է «Sony Music Latin»-ի կողմից 2018 թվականի մայիսի 18-ին։ Ալբոմը հիմնված է երեք սինգլերի վրա՝ «Felices los 4», «Corazón» և «El Préstamo»: Ալբոմին աջակցելու համար 2018  թվականին Մալուման կատարել է F.A.M.E. շրջագայությունը (F.A.M.E. Tour)։ Այս ալբոմը Մալումայի առաջին եռալեզու ալբոմն է, որը ներառում է անգլերեն, պորտուգալերեն և իսպաներեն երգեր։


== Երգեր ==


=== «Երջանկություն 4-ի համար» (Felices los 4) ===
2017 թվականի ապրիլի 21-ին ալբոմի առաջին սինգլը` Երջանկություն չորսի համար (Felices los 4),  թվային կերպով թողարկվեց երաժշտական խանութներում և հոսքային ծառայություններում։ Ամերիկացի հայտնի երգիչ Մարկ Էնթոնիի հետ երգի սալսա տարբերակը թողարկվել է 2017 թվականի հուլիսի 7-ին։ Երգը զբաղեցրել է 48-րդ հորիզոնականը ԱՄՆ-ի Billboard թոփ 100-ում և 2-րդ տեղը ԱՄՆ Billboard Լավագույն լատինական երգեր շարքում։


==== «Սիրտ» (Corazón) ====
Սիրտ (Corazón) երգը թվային կերպով երաժշտական խանութներում և հոսքային ծառայություններում թողարկվել է 2017 թվականի նոյեմբերի 3-ին` որպես ալբոմի երկրորդ սինգլ։ Այն զբաղեցրել է 87-րդ տեղը ԱՄՆ-ի Billboard թոփ 100-ում և 5-րդ տեղը ԱՄՆ Billboard Լավագույն լատինական երգեր շարքում։


==== «Վարկ» (El Préstamo) ====
Վարկ (El Préstamo) երգը թվային կերպով երաժշտական խանութներում և հոսքային ծառայություններում թողարկվել է 2018 թվականի մարտի 9-ին` որպես ալբոմի երրորդ սինգլ։ Այն զբաղեցրել է 8-րդ տեղը ԱՄՆ-ի Billboard ԹՈՓ 100-ում և 10-րդ տեղը ԱՄՆ Billboard Լավագույն լատինական երգեր շարքում։


=== Աջակցող երգեր ===
2017 թվականի նոյեմբերի 24-ին Մալուման թողարկեց երեք  գովազդային սինգլ՝ GPS,  «Vitamina» և 23 ։ Երգերից երկուսը` «GPS» և «Vitamina», Լավագույն լատինական երգեր շարքում զբաղեցրել են համապատասխանաբար 35-րդ և 49-րդ հորիզոնականները։ Չնայած հաջողությանը` դրանք չեն ներառվել ալբոմի վերջնական թողարկման մեջ։
2018 թվականի մայիսի 4-ին Մալուման թողարկեց «Marinero» (Ծովագնաց) երգը՝ որպես ալբոմի չորրորդ գովազդային սինգլ, որն ուղեկցվում է երաժշտական տեսահոլովակով։ Լավագույն լատինական երգեր շարքում երգը զբաղեցրել է 27-րդ հորիզոնականը։


=== Կարճամետրաժ ֆիլմ ===
2017 թվականի նոյեմբերի 23-ին Մալուման թողարկեց 26 րոպե տևողությամբ կարճամետրաժ ֆիլմ, որը կցվեց ալբոմին։ Ֆիլմի, ինչպես նաև «Felices los 4», «Corazón» և «El Préstamo» երգերի ռեժիսորը Ջեսսի Տերերոն է։ Նա ունեցել է «X» անվամբ մի շարք համատեղ երգեր, այդ թվում՝ Նորիելի, Բրյանտ Մյերսի և Ջանի հետ համատեղ «Չորս երեխաներ» (Cuatro Babys) երգը, «GPS»-ը՝ Ֆրենչ Մոնտանայի հետ, «Vitamina»-ն` Arcángel-ի հետ, և «23» սինգլը։ Վերջին երեքը ալբոմի առաջխաղացման երգերն են։


== Երգացանկ ==
Երգերի վերնագրերը մշակել է «Ամազոն» ընկերությունը, իսկ երգը գրելու վարկերը վերցվել են «Թիդալ» ընկերությունից։

Ընդհանուր տևողություն= 50:23


== Շքերթներ ==


== Թողարկման պատմություն ==


== Ծանոթագրություններ ==
Ուլտրամորտ

Ուլտրամորտ  (իսպ.՝ Ultramort), քաղաք և մունիցիպալիտետ Իսպանիայում, մտնում է Ժիռոնիա պրովինցիայի մեջ, որը հանդիսանում է Կատալոնիա ինքնավար մարզի մի մաս։ Մունիցիպալիտետը գտնվում է Բաշ Էմպորդա համայնքում։ Բնակչությունը կազմում է 213 մարդ (2010 թվականի տվյալներով) ։ Զբաղեցնում է 4,36 քառ. կմ տարածք։


== Հղումներ ==
պաշտոնական կայք
Información de la Generalidad de Cataluña
Información del Instituto de Estadística de Cataluña
Forever, Michael

«Forever, Michael» («Մայքլ ընդմիշտ») - ը ամերիկացի փոփ երգիչ Մայքլ Ջեքսոնի 4-րդ սոլո ստուդիական ալբոմն է։ Ալբոմը թողարկվել է 1975 թվականի հունվարի 16-ին Motown լեյբլի կողմից։ Ամբողջ աշխարհում ալբոմը վաճառվել է ավելի քան 1.5 միլիոն օրինակով։ Երգերի ընդհանուր տևողությունը կազմում է 32։48 րոպե։ Ալբոմի մեջ ներառվեցին 10 երգ, այն վերարթողարկվել է 2009 թվականին «Hello World: The Motown Solo Collection» եռահատորի շրջանակներում։


== Տեղեկություններ ==
Այս ալբոմը դարձավ Մայքլի 4-րդ սոլո ստուդիական ալբոմը և վերջինը որը թողարկվեց Motown լեյբլի կողմից, քանզի Մայքլը և նրա եղբայրները կնքեցին պայմանագիր CBS Records-ի հետ, ալբոմի թողարկումից մեկ տարի անց։ Այս ալբոմը ցուցադրեց 16-ամյա դեռահաս Մայքլի երաժշտական ոճի փոփոխումը։ Երաժշտությունը ավելի հարթ էր, այն բխում էր հոգուց, այս ոճում Մայքլը շարունակեց և պահապանեց իր ապագա ալբոմներում, որոնք թողարկվեցին Epic Records-ի կողմից։
Երգերի մեծամասնությունը ձայնագրվել էին 1974ո-ին, և ի սկզբանե ալբոմը պեստք է թողարկվեր նույն թվականին։ Սակայն The Jackson 5-ի հիթ դարձած «Dancing Machine» երգի պատճառով ալբոմի թողարկումը հետաձգվեց մինչև որ կրքերը այդ երգի շուրջ չթուլացան։
Ալբոմը օգնեց ՄԱյքլին վերադառնալ թոփ 40։ Դրան նաև նպաստեց «We’re Almost There» և «Just a Little Bit of You» սինգլները, որոնք գրել էին Էդդի և Բրայան Հոլլան եղբայրները։
1991 թվականին Motown լեյբլը թողարկեց «One Day in Your Life» սինգլը, «One Day in Your Life» հավաքածուի հետ միասին։ Սինգլը դարձավ համար մեկԲրիտանիայում, և այնտեղ էլ ամենաշատ վաճառվող սինգլների ցուցակում զբաղեցրեց 6-րդ տեղը։
Սա Մայքլի միակ ալբոմն էր, որը չէր պարունակում ալբոմի անվանը համանուն երգ։


== Երգացանկ ==


== Ծանոթագրություններ ==
Ֆլորիս Օսմոնդ

Ֆլորիս Օսմոնդ (ֆր.՝ Floris Osmond, մարտի 10, 1849(1849-03-10), Փարիզ - հունիսի 18, 1912(1912-06-18), Saint-Leu-Taverny, Սենա և Ուազա, Ֆրանսիա), ֆրանսիացի գիտնական, ինժեներ (մետալուրգ և մետաղագետ)։


== Կենսագրություն ==
Ավարտել էր Փարիզի քաղաքացիական ինժեներների ուսումնարանը։ 1885 թվականին, զարգացնելով Դ․ Կ․ Չեռնովի գիտական ուղղությունը, առաջարկել էր ձուլածո պողպատի կառուցվածքի բջջային տեսությունր, 1888 թվականին, կիրառելով ջերմաէլեկտրական հրաչափ, որոշել երկաթի և ածխածնի հետ երկաթի համաձուլվածքների կրիտիկական կետերը (բացահայտել էր Չեոնովը, 1868 թվականին)։ 1909 թվականին մշակել էր պողպատի և թուջի բաղադրամասերի կառուցվածքային անվանակարգը։


== Երկեր ==
F. Osmond, J. Werth, Théorie cellulaire des propriétés de l’acier, vol. n. 8., Annales des Mines,‎ 1885
F. Osmond, J. E. Stead, The Microscopic Analysis of Metals, London։ Charles Griffin & Company (in English),‎ 1904
F. Osmond, G. Cartaud, « Les figures de pression ou de percussion sur les métaux plastiques cristallisés », Comptes Rendus Hebdomadaires des Séances de l'Académie des Sciences., vol. 141,‎ juillet-décembre 1905, p. 122-124


== Ծանոթագրություններ ==
Յուրի Կասպարյան

Յուրի Կասպարյան (հունիսի 24, 1963(1963-06-24), Սիմֆերոպոլ, Ուկրաինական ԽՍՀ, ԽՍՀՄ), հայազգի երաժիշտ է, առավել հայտնի է որպես ռուսական լեգենդար «Կինո» ռոք խմբի կիթառահար։


== Կենսագրություն ==
Յուրի Կասպարյանը ծնվել է 1963 թվականի հունիսի 24-ին Սիմֆերոպոլում, սակայն մեծացել և ապրել է Լենինգրադում։ Կիթառ սկսել է նվագել դպրոցական տարիքից։ Նվագել է ռոքնռոլ և քանտրի դպրոցական խմբերում։ 1983 թվականին իր խմբի բաս կիթառահար Մաքսիմ Կոլոսովի հետ միանում է ռուսական Կինո ռոք խմբին։ Նույն տարվա մարտին համերգ տալուց հետո տարաձայնություններ ծագեցին խմբի ստեղծողներ Վիկտոր Ցոյի և Ալեքսեյ Ռիբինի միջև։ Արդյունքում Կինո խումբը ցրվեց։ Նույն տարվա ամռանը, երբ Կինո խումբը համալրվել էր նոր երաժիշտներով, Վիկտոր Ցոյը հրավիրում է Յուրի Կասպարյանին դառնալու խմբի լիակատար անդամ։ 
Մինչև 1990 թվականը եղել է խմբի անփոխարինելի անդամ, որի հետ ձայնագրել է 8 ալբոմ։ Զուգահեռ նվագում էր Պոպ-Մեխանիկա խմբում։ Բազում համերգներ է տվել ԽՍՀՄ-ի տարածքում, ինչպես նաև Իտալիայում, Դանիայում, Ֆինլանդիայում, Ֆրանսիայում, Գերմանիայում։
1987 թվականին ամուսնանում է ամերիկացի երգչուհի Ջոանա Ստինգրեյի հետ։
1990 թվականին Կինո խմբի մեներգիչ Վիկտոր Ցոյը ավտովթարի արդյունքում մահանում է, իսկ Կինո խումբը դադարում է իր գոյությունը։
1990 թվականից համագործակցում է «Атриум драконовы ключи» արտ-խմբի հետ։
1996 թվականին ձայնագրում է ինստրումենտալ « Драконовы ключи » ալբոմը։ Այնուհետև սկսում է համագործակցել ռուսական Նաուտիլուս Պոմպիլիուս խմբի նախկին մեներգիչ Վյաչեսլավ Բուտուսովի հետ։
1997 թվականին Կասպարյանը, Բուտուսովը և Սերգեյ դե Ռոկամբոլը միասին ձայնագրում են ալբոմ՝ «НезаконНоРожденный АльХимик Доктор Фауст - Пернатый Змей» անվանմամբ։
1998 թվականի ամռանը Յուրի Կասպարյանը և Կինո խմբի ստեղծողներից մեկը ՝ Ալեքսեյ Ռիբինը, փորձում են վերականգնել լեգենդար Կինո խումբը։ Նրանք համերգներ են տալիս Ռուսաստանում և հասնում են անսպասելի հաջողությունների, ինչի շնորհիվ երաժիշտները նպատակ են դնում լիարժեքորեն վերականգնել լեգենդար խումբը, սակայն տարբեր պատճառներով նպատակը չի իրականանում։
1999-2001 թվականներին Յուրի Կասպարյանը աշխատում է իր երկրորդ սոլո ալբոմի վրա։
2001 թվականին Յուրի Կասպարյանը Վյաչեսլավ Բուտուսովի հետ ստեղծում է Յու-Պիտեր խումբը, որի հետ ձայնագրել է 3 ալբոմ։


== Ալբոմներ ==
Սոլո։

НезаконНоРожденный АльХимик Доктор Фауст - Пернатый ЗмейԿինո խմբի հետ։

46
Ночь
Начальник Камчатки
Это не любовь
Группа крови
Звезда по имени Солнце
Французский альбом
Черный альбомՅու-Պիտեր խմբի հետ։

Имя рек
Биографика
Цветы и тернии


== Ծանոթագրություններ ==


== Աղբյուրներ ==
Յուրի Կասպարյան կենսագրություն
vitya-tsoy.narod.ru/sostavgroup.html
Վիկտոր Ցոյ. «Շնորհակալություն, որ եկաք ու օգնեցիք Հայաստանին», Աշոտ Գրիգորյան, Art-Collage, 18/08/20
Դուսլիկ (գյուղ, Տույմազինսկի շրջան)

Դուսլիկ (ռուս.՝ Дуслык, բաշկիրերեն՝ Дуҫлыҡ), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 2042 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրինբրայերի ուրվականը

Գրինբրայերի ուրվականը (անգլ.՝ Greenbrier Ghost), 1897 թվականին Ամերիկայի Միացյալ Նահանգների Գրինբայեր շրջանում երիտասարդ աղջկա ուրվական։ Ի սկզբանե որոշվել է, որ մահը վրա է հասել բնական պատճառներով, սակայն ավելի ուշ դատարանը որոշել է, որ կնոջն ամուսինն է սպանել՝ հիմք վերցնելով կնոջ մոր ցուցմունքները։ Մայրն էլ իր հերթին հայտնել է, որ այդ ամենը նրան փոխանցել է աղջկա ուրվականը։


== Պատմություն ==
Սպանության զոհը՝ Զոնա Հիսթերը ծնվել է 1873 թվականին, Գրինբրայեր շրջանում, Ջեյկոբ Հիսթերի և Մերի Ռոբինսոն-Հիսթերի ընտանիքում։ Նրա վաղ կյանքի մասին շատ քիչ տեղեկություն է հայտնի։ Հայտնի է միայն, որ նա մեծացել է Վիրջինիա նահանգի Ռիչլանդ քաղաքում, 1895 թվականին ունեցել է ապօրինի երեխա։ 1896 թվականին Զոնան սկսում է հանդիպել Էդվարդ Շու անունով մի թափառաշրջիկի հետ, որը Գրինբայեր է տեղափոխվել և աշխատանք գտել։ Զույգը շուտով ամուսնացել է՝ չնայած Զոնայի մոր առարկությանը։
Ամուսինները միասին ապրել են ոչ այնքան երկար ժամանակ․ 1897 թվականի հունվարի 23-ին Զոնա Հիսթեր-Շուի մարմինը  հայտնաբերվել է մի տղայի կողմից, որն այդ մասին տեղեկացրել է մորը։ Մայրն էլ իր հերթին բժշկի և քորոների կանչել։ Նրանց ժամանման պահին Էդվարդ Շուն կնոջ մարմինը բարձրացրել է առանձնատան երկրորդ հարկ և դրել մահճակալին։ Բժիշկ Ջորդ Քնափը կարճ զննություն է անցկացրել և լքել տունը։
Զոնա Շուն թաղվել է մահվան հաջորդ օրը՝ հունվարի 24-ին, տեղի Soule Chapel Methodist Cemetery գերեզմանատանը։
Նրա մայրը, չհավատալով, որ դուստրը հենց այնպես է մահացել, շուրջ չորս ամիս աղոթում էր այն հույսով, որ աղջիկը կվերադառնա և կբացատրի, թե ինչ է եղել։ Համաձայն տեղի լեգենդի՝ թաղումից 4 շաբաթ հետո շուրջ 4 օր Զոնայի մոր մոտ է եկել աղջկա ուրվականը և պատմել, որ  նրա մահվան մեջ մեղավոր է ամուսինը, որը խեղդամահ է արել՝ կոտրելով պարանոցը։ Մայրը համոզել է տեղի դատախաղ Ջոն Փրեստոնին իրականացնել արտաշիրմում։ 1897 թվականի փետրվարի 22-ին տեղի իրականացված դիահերձումը ցույց է տվել, որ Զոնայի պարանոցը իրականում կոտրված է, կոկորդին առկա էին մատների հետքեր։ Արդյունքում Շուն ձերբակալվել է։
Դատական գործընթացի ժամանակ, Զոնայի մայրն այնքան վստահորեն էր տալիս ցուցմունքները, որ դատավորը ատենակալներին չէր կարողանում համոզել, որ չի կարելի ընդունել որոշում՝ հիմնվելով ուրվականի խոսքերի վրա։ 1897 թվականի հուլիսի 1-ին դատարանը որոշում է կայացնում, որի համաձայն՝ Շուն մեղավոր է ճանաչվում սպանության մեջ, և դատապարտվում է ազատազրկման։ Շուն տեղափոխվում է Արևմտյան Վիջինիա նահանգի Մոունդսվիլ քաղաքի բանտ, որտեղ մնում է 3 տարի։ Մահանում է 1900 թվականի մարտի 13-ին անհայտ համաճարակից։ Թաղվել է տեղի գերեզմանատանը։
Զոնա Հիսթերի տապանաքարի կողքին տեղադրված է Գրինբրայերի ուրվականին նվիրված հուշախորհրդանիշ։


== Մշակույթում ==
Այս իրադարձության հիման վրա 1998 թվականի գրվել է պիես, որը բեմադրվել է Greenbrier Valley Theatre թատրոնում։ Ավելի ուշ ստեղծվել է դրա երաժշտական ադապտացիան։
Ամերիկացի գրող Ջոնաթան Մեյբերին գրել է «Շերլոկ Հոլմսը և Գրինբրայերի ուրվականը» գիրքը։


== Ծանոթագրություններ ==


== Արտաքին հղումներ ==
THE GREENBRIER GHOST Archived 2015-01-11 at the Wayback Machine. (անգլ.)
N (լատինական)

Անվան այլ կիրառումների համար տե՛ս՝ N (այլ կիրառումներ)
N` լատինական այբուբենի 14-րդ տառն է։ 


== Անգլերենում ==
Անգլերենում կրում է [էն] անունը։ 


=== Հապավումներում ===


==== Հեռուստաընկերությունների անուններ ====


===== Ամերիկյան =====
NBC` [էն բի սի]
CNN՝ [սի էն էն]


===== Ճապոնական =====
NHK՝ [էն էյչ քէյ]


== Կիրառությունը ==
 տառով է նշանակվում բնական թվերի բազմությունը


== Ներկայացման տարբերակներ ==


=== Ձայնային ===
Միջազգային՝ November [նօվէմբէր]
Մորզեի այբուբենում՝    −   ·  


=== Պատկերային ===
Ծովային՝ 
Սեմաֆորային՝ 
Բրայլի գրեր`Ժեստերի լեզվով` 


== Նման տառեր և նշաններ ==


== Տե'ս նաև` ==
Ռադոյե Դոմանովիչ

Ռադոյե Դոմանովիչ (սերբ.՝ Радоје Домановић, փետրվարի 4 (16), 1873, Ovsište, Սերբիայի իշխանություն - օգոստոսի 4 (17), 1908, Բելգրադ, Սերբիայի թագավորություն), սերբ արձակագիր, երգիծաբան։
Ռադոյե Դոմանովիչը սերբական գրականության մեջ քննադատական ռեալիզմի նշանավոր ներկայացուցիչներից է։ Գրական կյանք է մուտք գործել Ալեքսանդր Օբրենիվիչի ռեժիմի տարիներին։
Գրական գործունեության սկզբին Ռադոյե Դոմանովիչը անդրադառնում է սերբական գրականության ավանդական թեմաներին՝ պատկերելով գավառի ու գյուղի կյանքին, սակայն շոիտով նա անցում է կատարում քաղաքական երգիծանքը։ Թեպետ նա իր ստեղծագործություններում շոշափում է ժամանակակից քաղաքական դաշտում առկա խնդիրներւ, սակայն դրանց սուր երգիծանքը չի կորցրել արդիականությունը նաև այսօր։ Նրա ստեղծագործություններում, ինչպիսիք են՝ «Առաջնորդը», «Մեռյալ ծովը», «Ստրադիան», որտեղ ծաղրվում է բռնապետությունն ու անհոգի բյուրոկրատիան, քաղաքական վախկոտությունը, անսկզբունքայնությունն ու ստրկամտությունը, այսօր էլ պահպանել են իրենց հնչեղությունը։


== Ռադոյե Դոմանովիչը հայերեն ==
Ստրադիա (վիպակ), Ե., Հայպետհրատ, 1957, 99 էջ։ Ռուսերենից թարգմ.՝ Վախթանգ Գևորգյան։
Ստրադիա Archived 2020-02-24 at the Wayback Machine. (վիպակ), Ե., «Շեմ», 2009, 103 էջ։ Ռուսերենից թարգմ.՝ Վախթանգ Գևորգյան։


== Ծանոթագրություններ ==


== Արտաքին հղումներ ==
Ռադոյե Դոմանովիչ, ամբողջական աշխատանքները Archived 2021-01-23 at the Wayback Machine.
Անրիի ռեակցիա

Անրիի ռեակցա, նիտրոալդոլային ռեակցիա (անգլ.՝ Henry reaction, nitroaldol reaction), ալդոլային տիպի ռեակցիա ալդեհիդների և նիտրոմեթանի միջև։
Նուկլեոֆիլ միացման փուլը կատալիզվում է հիմքերի միջոցով և α դիրքում ակտիվ ջրածնի առկայության դեպքում ընթանում ջրի անջատումով։ Անրիի ռեակցիայով հիմնականում ստացվում են β-հիդրօքսինիտրոմիացություններ, արոմատիկ ալդեհիդների դեպքում՝ նիտրոալկաններ։


== Առանձնահատկություններ ==
Անրիի ռեակցիայի առանձնահատկություններն են.

Բոլոր փուլերը դարձելի են
Կարելի է օգտագործել բավարար ուժի հիմքեր, օրինակ՝ մետաղների հիդրօքսիդներ, կարբոնատներ, ֆտորիդ իոնի աղբյուրներ, պոլիմերային բնույթի հիմքեր և այլն։
Լուծիչի ընտրությունը էական նշանակություն չունի։
β-հիդրօքսինիտրոմիացությունները ստացվում են երկու դիաստերեոմերի խառնուրդի ձևով և ռեակցիայի պայմանների փոփոխությունների միջոցով հնարավոր է ստանալ դրանցից որևէ մեկը։


== Ստերեոընտրողականություն ==
Անրիի ռեակցիայի արդյունքում ձևավորվում է երկու նոր ստերեոկենտրոններ և տեսականորեն հնարավոր է ստացվեն 4 ստերեիզոմերներ։ Սովորաբար ստացվում է դիաստերեոմերների խառնուրդ, սակայն հնարավոր է խիրալ լիգանդների կիրառմամբ մեծացնել դրանցից որևէ մեկի ելքը։ Այսպես, ցինկի տրիֆլատի, դիիզոպրոպիլամինի (DIPEA) և խիրալ լիգանդ (+)-N-մեթիլէֆեդրինի ներկայությամբ բենզալդեհիդի և նիտրոմեթանի  փոխազդեցությունից հնարավոր է ստանալ էնանտոսելեկտիվ կոնդենսացիայի վերջանյութ։
Անրիի ռեակցիայի դիաստերեոսելեկտիվ ավելի բարդ օրինակներից մեկը ներկայացված է ստորև։


== Ծանոթագրություններ ==
(8888) Տարտալիա

(8888) Տարտալիա (անգլ.՝ Tartaglia), աստերոիդ աստերոիդների հիմնական գոտում։ Հայտնաբերվել է 1994 թվականի հուլիսի 8-ին Էրիկ Էլստի կողմից Կոսոլում։
Միջին հեռավորությունը Արեգակից կազմում է 2,707754 ա. մ., առավելագույնը մոտենում է 2,4504 ա. մ. հեռավորության վրա և հեռանում 2,9651 ա. մ.։ Արեգակի շուրջ մեկ ամբողջական պտույտ է կատարում 1627,47 երկրային օրվա ընթացքում, իր ուղեծրով շարժվելով միջինում 0,221203 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8888) Տարտալիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նուցուրակո

Նուցուրակո (ռուս.՝ Нуцурако), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Սիմբիրիս Խևի գետի աջ ափին՝ 5,6 կմ հեռավորության վրա։ Գետի երկարությունը 11 կմ է,ավազանի տարածքը 66 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնպատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07030000112109300000872
Հիդրոլոգիական ուսումնասիրությունների կոդը - 109300087
Ավազանի կոդը - 07.03.00.001
Հիդրոլոգիական ուսումնասիրությունների հատորի համարը - 09
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գուրգեն Ապրիկյան

Գուրգեն Վարդևանի Ապրիկյան (1930, փետրվարի 4, Ղալաչա (այժմ՝ Բերդավան՝ ՀՀ Տավուշի մարզ)), կենսաքիմիկոս։ Կենսաբանական գիտությունների դոկտոր (1973), պրոֆեսոր (1978)։ ՀՀ-ում փորձարարական ծերաբանության հիմնադիր։
Սերգեյ Ապրիկյանի եղբայրը։


== Կենսագրություն ==
1954 թվականին ավարտել է Երևանի բժշկական ինստիտուտը։ 1961 թվականից աշխատել է ՀՀ ԳԱԱ կենսաքիմիայի ինստիտուտում։
1974 թվականից՝ հասակային նյարդաքիմիական լաբորատորիայի վարիչ, 1979-1991 թվականներին՝ փոխտնօրեն։
Աշխատանքները վերաբերում են ծերացման ընթացքում ամինաթթուների փոխանակության, ամոնիակի առաջացման ու չեզոքացման, գլխուղեղում ընթացող նյութափոխանակության շարժընթացների, նյարդային հաղորդականության առանձնահատկությունների, կյանքի տևողության երկարացման հարցերին։


== Երկեր ==
Ծերաբանություն։ Առողջության ամրապնդման և երկարակեցության գաղտնիքները, 2005։ տիտղթ. (Գ.Վ. Ապրիկյան)
Закавказская конференция геронтологов и гериатров, 1980 : т.л. (Г.В. Априкян)


== Ծանոթագրություններ ==


== Արտաքին հղումներ ==
Գուրգեն Ապրիկյան. «Մարդը կարող է ապրել առավելագույնը 120 տարի»
Ծերագետ. Հայկական լոշտակի շնորհիվ, Կորեայում ուռուցքային հիվանդությունները քիչ են
Մանրամասներ, Երկարակեցության գաղտնիքները
Հախին

Հախին, գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
From Her to Eternity

From Her to Eternity՝  Nick Cave and the Bad Seeds խմբի դեբյուտային ալբոմ, որը թողարկվել է 1984 թվականին։


== Ալբոմի մասին ==
The Birthday Party խմբի փլուզումից հետո Նիկ Քեյվը ստեղծել է նոր կոլեկտիվ, որում ընդգրկվել են The Birthday Party-ի մասնակից Միք Հարվին, Einstürzende Neubauten-ի մասնակից Բլիքսա Բառգելդը, Magazine-ի մասնակից Բարրի Ադամսոնը և գործազուրկ Հյուգո Ռեյսը։ Խմբի առաջին ելույթը տեղի է ունեցել 1983 թվականին Մելբուռնում, Ամանորի նախօրեին, այդ ժամանակ այն դեռ կրում էր Nick Cave — Man Or Myth? անունը։ Հաջորդած շրջագայությունների ընթացքում խումբը կոչվել է Nick Cave and the Cavemen և, ի վերջո, Nick Cave and the Bad Seeds։ The Bad Seeds բառակապակցությունը վերաբերվում է ցածրորակ թմրանյութի, ինչպես նաև սա The Birthday Party Mutiny/The Bad Seed–ի վերջին մինի ալբոմինի հղումն է։ From Her to Eternity-ի մեծ մասը ձայնագրվել է 1984 թվականին Լոնդոնում, «Saint Huck»–ը, «Wings off Flies»–ը և «A Box for Black Paul»–ը ձայնագրվել են դրանից մեկ տարի առաջ։ Ալբոմի անվանումը հղում է ամերիկյան «From Here to Eternity» դրամային։ From Her to Eternity–ն չափազանց դրական է ընդունել քննադատների, օրինակ, Քրիս Լոնգն այն անվանել է «անկատար, ներքին, հետաքրքիր և վերջապես դասական»։


== Կոմպոզիցիաների ցանկ ==
Նշում։ * նշված երգերը 1987 թվականին ավելացվել են CD–ում։


== Ձայնագրման մասնակիցներ ==
Նիկ Քեյվ — վոկալ, շրթնահարմոն
Բլիքսա Բեռգելդ — կիթառ, բեք վոկալ
Հյուգո Ռեյս — կիթառ, բեք վոկալ
Բարրի Ադամսոն — բաս կիթառ, բեք վոկալ
Միկ Հարվի — հարվածային, դաշնամուր, վիբրաֆոն, բեք վոկալ


== Ծանոթագրություններ ==


== Արտաքին հղումներ ==
Ալբոմը Nick Cave and the Bad Seeds-ի պաշտոնական կայքում (անգլ.)
Ալյոշայի հեքիաթները (մուլտֆիլմ)

Ալյոշայի հեքիաթները, (ռուս.՝ Алёшины сказки), Ռոման Կաչանովի մուլտիպլիկացիոն ֆիլմը, որը թողարկվել է 1964 թվականին Սոյուզմուլտֆիլմ ստուդիայում։
Ֆիլմում իրար հաջորդում են սև ու սպիտակ խաղարկային տեսարաններ և տիկնիկային մուլտիպլիկացիոն գունավոր դրվագներ խաղալիքներով, որոնք ցույց են տալիս փոքրիկ Ալյոշայի երազանքները։


== Սյուժե ==
Փոքրիկ Լյոշան, տանը մենակ մնալով, երազում էր մեկնել իր սիրելի տատիկի մոտ` Եգորևսկ, նրա ծննդյան տոնին, քանի որ ծնողները ժամանակ չունեին։ Ասելով կախարդական բառերը` Ալյոշան կենդանացնում է շոգեքարշը, որն ուղևորվում է հեռավոր ճամփորդության։ Ճանապարհին հանդիպում է ծանոթ Կովը, որը Շոգեքարշին ծաղկեփունջ է փոխանցում է տատիկի համար։ Իսկ Շոգեքարշը սունկ է հավաքում տատիկի համար։ Երազելով տատիկի համար նկար նկարել` Ալյոշան  փնտրում է իր սիրելի երկկողմանի կարմիր–կապույտ մատիտը, որը գտնում է Մկնիկը։ Որպես երախտագիտության նշան նրան կերակրում են շիլայով և կախարդական բառերով ազատում են սարսափել թակարդից։ Որոշելով տատիկին 
նվիրել նաև Ոսկե ձկնիկ`տղան արտասանում է կախարդական խոսքերը և խաղալիք զինվորներին ուղարկում է ձկնորսության։ Բայց զինվորները չեն կարողանում ձուկ բռնել, քանի որ այդ գործի համար ահրաժեշտ են ամբարձիչներ։ Կախարդական բառերը օգնում են զինվորներին դառնալ ամբարձիչների ընտանիք․ հայրիկ ամբարձիչ, մայրիկ ամբարձիչ և փոքրիկ ամբարձիկ, որոնք ուղևորվում են դեպի Կապույտ ծով՝ ճանապարհին հանդիպելով դաժան առյուծին։ Բարեհաջող հասնելով ծովին` Ամբարձիչները նետում են իրենց կեռիկները` ջրի միջից որսալով մեկ մեծ Կետ, մեկ` Հսկայական շնաձուկ և միայն փոքրիկ Ամբարձիչն է ջրի միջից բռնում է փոքրիկ ձկնիկին։
Իսկ վերջում Լյոշան որոշում է առավոտյան արտասանել իր կախարդական բառերը, որպեսզի տատիկն ինքը նրան հյուր գա։


== Հեղինակներ ==
Տիկնիկները և դեկորները պատրաստել են՝ Վլադիմիր Աբակումով, Վալերի Պետրով, Պավել Գուսև, Ֆ․ Օլեյնիկով, Գալինա Գետտինգեր, Վերա Չերկինսկայա, Բորիս Կառավաև, Սեմյոն Էտլիս, Ռոման Գուրովի ղեկավարությամբ
Ալյոշայի դերում՝ Պավլիկ Բաբաևսկի
Տեքստը կարդում է՝ Մարիա Վինոգրադովա


== Գրականություն ==
Г. Демыкина и Г. Балл Сказки городка Жур-жур. Как мы ехали в город Егорьевск..Фильмы-сказки: сценарии рисованных фильмов. Выпуск 9. — М.: Искусство, 1969. — 224 с. — 100 000 экз. .


== Ծանոթագրություններ ==


== Արտաքին հղումներ ==
«Ալյոշայի հեքիաթները» մուլտֆիլմը «Անիմատոր.ռու» կայքում
ԿՈՆԿԱԿԱՖ-ի ոսկե գավաթ 2009 (ընտրական մրցաշար)

2009 թ. ԿՈՆԿԱԿԱՖ-ի ոսկե գավաթի եզրափակիչ մրցաշարին մասնակցելու իրավունք ավտոմատ կերպով ստացան մրցաշարի կազմակերպիչ և գործող չեմպիոն  Միացյալ Նահանգները,  Մեքսիկան և  Կանադան։ Կենտրոնամերիկյան զոնայում հինգ ուղեգրեր խաղարկվեցին UNCAF-ի ազգերի գավաթի 2009 թ. խաղարկության արդյունքներով։ Կարիբյան զոնայում չորս ուղեգրեր խաղարկվեցին կարիբյան գավաթի 2008 թ. խաղարկության արդյունքներով։


=== UNCAF-ի ազգերի գավաթ 2009 ===

Մրցաշարի արդյունքներով  Պանաման,  Կոստա Ռիկան,  Հոնդուրասը,  Սալվադորը և  Նիկարագուան ձեռք բերեցին եզրափակիչ մրցաշարի ուղեգրեր։


=== Կարիբյան գավաթ 2008 ===

Մրցաշարի արդյունքներով  Ճամայկան,  Գրենադան,  Գվադելուպան և  Կուբան ձեռք բերեցին եզրափակիչ մրցաշարի ուղեգրեր։ Մրցաշարը սկսվելուց առաջ  Կուբային փոխարինեց  Հայիթին։


=== Նայիր նաև ===
ԿՈՆԿԱԿԱՖ-ի ոսկե գավաթ 2009


== Ծանոթություն ==


=== Հղումներ ===
2009 թ. ԿՈՆԿԱԿԱՖ-ի ոսկե գավաթի ընտրական մրցաշարը (RSSSF-ի արխիվ 1, 2)
Ջիգդա

Ջիգդա (ռուս.՝ Джигда), գյուղ Ռուսաստանի Խաբարովսկի երկրամասի Այանո-Մայսկի շրջանի կազմում։
Բնակչությունը 2011 թվականին գրանցված տվյալներով կազմում էր 263 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բարդուտ

Բարդուտ, գետակ Հայաստանում, Դեբեդի վտակը։ Սրա աջ ափին էր գտնվում Ամոջ գյուղը։


== Ծանոթագրություններ ==
Խոսեպ Գվարդիոլա

Խոսեպ (Պեպ) Գվարդիոլա-ի-Սալա (կատալաներեն՝ Josep Guardiola i Sala, 18 հունվարի, 1971 թ., Սանպեդոր, Կատալոնիա, Իսպանիա), իսպանացի նախկին ֆուտբոլիստ, մարզիչ, որպես խաղացող՝ Իսպանիայի վեցակի չեմպիոն։ 2009 և 2011 թվականներին ճանաչվել է աշխարհի լավագույն ֆուտբոլային մարզիչ։ Բարսելոնայի հետ նվաճել է Իսպանիայի չեմպիոնի երեք տիտղոս, երկու անգամ հաղթել է Չեմպիոնների Լիգայում։


== Կենսագրություն ==
Իր կարիերայի մեծ մասը Պեպն անցկացրել է իսպանական «Բարսելոնայում», որի կազմում նվաճել է Իսպանիայի չեմպիոնի 6 տիտղոս և 2 անգամ դարձել է Իսպանիայի գավաթակիր։ Գվարդիոլան «Բարսայում» խաղացել է 4 համարի մարզաշապիկով։
«Բարսայի» կազմում Գվարդիոլան 1992 թ. դարձել է նաև Չեմպիոնների Լիգայի գավաթակիր, ընդ որում, դա «Բարսելոնայի» եվրագավաթային առաջին տիտղոսն էր։ 1997 թվականին նվաճել է ՈՒԵՖԱ-ի գավաթակիրների գավաթը, 2 անգամ էլ դարձել է ՈՒԵՖԱ-ի սուպեր գավաթի հաղթող։
2001 թ. Գվարդիոլան լքում է «Բարսան»՝ տեղափոխվելով Իտալիա, հետո նա խաղացել է նաև Քաթարում և Մեքսիկայում, որտեղ և 2006 թ. ավարտել է կարիերան, ինչից հետո էլ սկսել է մարզչական կարիերան։


== Մարզչական կարիերա ==
2007 թ. ամռանը Գվարդիոլան ստանձնեց «Բարսելոնա Բ»-ի մարզչական ղեկը, որը հանդես էր գալիս Իսպանիայի 4-րդ դիվիզիոնում (Tercera División)։ 2007-2008 մրցաշրջանում ակումբը Պեպի գլխավորությամբ հաղթեց այդ մրցաշարում և տեղափոխվեց Իսպանիայի 3-րդ դիվիզիոն (Segunda División B)։ Պեպի հաջողությունները աննկատ չմնացին, և 2008 թ. ամռանը նա «Բարսելոնայի» գլխավոր մարզչի դերում փոխարինեց Ֆրենկ Ռայկարդին։ 2012 թ. ապրիլի 27-ին պաշտոնապես հայտարարեց, որ լքում է «Բարսելոնան»։ Մեկ տարի հանգստանալուց հետո ստանձնեց Մյունխենի «Բավարիայի» ղեկը։
2016թ. փետրվարի 1-ին Գվարդիոլան պայմանագիր կնքեց անգլիական «Մանչեսթր Սիթի»-ի հետ՝ տարեկան ստանալով 20 միլիոն եվրո գումար։ Հենց նույն տարում «Մանչեսթր Սիթի»-ն դարձավ անգլիայի չեմպիոն։ 


== Նվաճումները որպես ֆուտբոլիստ ==
Բարսելոնա

Լա Լիգա  (6)՝ 1990/91, 1991/92, 1993/94, 1997/98, 1998/99
Կոպա դել Ռեյ  (2)՝ 1996/97, 1997/98
Իսպանիայի Սուպերգավաթ  (4)՝ 1992, 1993, 1995, 1997
Չեմպիոնների Լիգա  (1)՝ 1991/92
Եվրոպայի գավաթակիրների գավաթ՝ 1996/97
ՈՒԵՖԱ Սուպեր գավաթ  (2)՝ 1992, 1997
Իսպանիայի հավաքական՝ 1992 թ. Օլիմպիական չեմպիոն


== Ծանոթագրություններ ==
(4921) Վոլոնտե

(4921) Վոլոնտե (անգլ.՝ Volonte), աստերոիդ աստերոիդների հիմնական գոտում։ Հայտնաբերվել է 1980 թվականի սեպտեմբերի 29-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 2,412604 ա. մ., առավելագույնը մոտենում է 2,0702 ա. մ. հեռավորության վրա և հեռանում 2,755 ա. մ.։ Արեգակի շուրջ մեկ ամբողջական պտույտ է կատարում 1368,76 երկրային օրվա ընթացքում, իր ուղեծրով շարժվելով միջինում 0,263012 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4921) Վոլոնտե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քաստել (Ստորին Ֆրանկոնիա)

Քաստել (Ստորին Ֆրանկոնիա)  (գերմ.՝ Castell), կոմունա Գերմանիայում, Բավարիա երկրամասում։
Գտնվում է Ստորին Ֆրանկոնիա վարչական շրջանի ենթակայության ներքո։ Կոմունան գտնվում է Կիտցինգեն շրջանում։ Բնակչությունը կազմում է 828 մարդ (2010 թվականի 31 դեկտեմբերի տվյալներով), տարածքը՝ 22,93։ Պաշտոնական կոդը՝ 09 6 75 116։


== Ծանոթագրություններ ==


== Արտաքին հղումներ ==
պաշտոնական կայք
Պերուի ֆուտբոլի ազգային հավաքական

Պերուի ֆուտբոլի ազգային հավաքականը ներկայացնում է Պերուն ֆուտբոլի միջազգային մրցաշարերում և առանձին հանդիպումներում։ Թիմը հսկվում է Պերուի ֆուտբոլի ֆեդերացիայի կողմից, որը անդամակցում է ԿՈՆՄԵԲՈԼ-ին և ՖԻՖԱ-ին։


== Պատմություն ==
Պերուի հավաքականի պատմության ընթացքում նրա կազմում հանդես են եկել այնպիսի հանրահայտ ֆուտբոլիստներ, ինչպիսիք են Տեոդորո Ֆեռնանդեսը, Տեոֆիլո Կուբիլյասը, Էկտոր Չումպիտասը, Սեսար Կուետոն, Նոլբերտո Սոլանոն, Կլաուդիո Պիսարոն, Պաոլո Գերերոն և այլք։ Պերուական ֆուտբոլի ոսկե ժամանակաշրջան են հանդիսանում 1970-ական թվականները, երբ երկրի հավաքականը, համալրված Տեոֆիլո Կուբիլյասի, Ուգո Սոտիլի, Էկտոր Չումպիտասի և Սեսար Կուետոյի նման ֆուտբոլիստներով, երկու անգամ ընդգրկվեց աշխարհի առաջնության լավագույն ութ թիմերի շարքում, իսկ 1975 թ. հաղթեց Ամերիկայի գավաթի խաղարկությունում։


== Տիտղոսներ և նվաճումներ ==
Ամերիկայի գավաթի չեմպիոն՝ 2 անգամ (1939, 1975)
Ամերիկայի գավաթում երրորդ տեղ՝ 5 անգամ (1927, 1935, 1949, 1955, 2011)
Բոլիվարյան խաղերի չեմպիոն՝ 6 անգամ (1938, 1947/1948, 1961,1973, 1985, 2001)՝ ռեկորդ
Աշխարհի առաջնությունում քառորդ եզրափակիչ՝ 2 անգամ (1970, 1978)


== Հավաքականում անցկացրած հանդիպումների թվով ռեկորդակիրներ ==
Ռոբերտո Պալասիոս (1992-2009) - 127 հանդիպում, 19 գոլ
Էկտոր Չումպիտաս (1965-1981) - 105 հանդիպում, 3 գոլ
Խորխե Սոտո (1992-2005) - 101 հանդիպում, 9 գոլ


== Լավագույն ռմբարկուներ ==
Տեոֆիլո Կուբիլյաս (1968-1982) - 26 գոլ, 81 հանդիպում
Տեոդորո Ֆեռնանդես (1935-1947) - 24 գոլ, 32 հանդիպում
Նոլբերտո Սոլանո (1994-2009) - 20 գոլ, 95 հանդիպում


== Ծանոթագրություններ ==


== Արտաքին հղումներ ==
Պերուի ֆուտբոլի ֆեդերացիայի պաշտոնական կայք Archived 2007-02-05 at the Wayback Machine.
Նորվեգերեն Վիքիպեդիա

Նորվեգերեն Վիքիպեդիա բառը պարունակում է հետևյալ իմաստները.

Նորվեգերեն (բուկմոլ) Վիքիպեդիա
Նորվեգերեն (նինորսկ) Վիքիպեդիա
Ահաբեկչություն Ստամբուլում (դեկտեմբեր, 2016)

Ահաբեկչություն Ստամբուլում, զինված ահաբեկչություն Ստամբուլի Բեշիկթաշ շրջանում, որը տեղի է ունեցել 2016 թվականի դեկտեմբերի 9-ին Ստամբուլի ժամանակով 22։30-ին (Երևանի ժամանակով 23։30-ին)։ Ալ-Ջազիրա հեռուստաընկերության վերջին տվյալներով զոհերի թիվը կազմում է 38, իսկ վիրավորներինը՝ 166 մարդ։ Հիմնական զոհերը ոստիկանության աշխատակիցներ են։ Պայթյունը տեղի է ունեցել Բեշիկթաշ ֆուտբոլային ակումբին պատկանող Vodafone Arena-ի մոտ։ Ահաբեկչության հիմնական նպատակը եղել է պայթեցնել Բեշիկթաշ շրջանի շրջանային ոստիկանության շենքը։
Համաձայն ԶԼՄ-ների, ռումբերը տեղակայված են եղել մեքենայի մեջ, որի հիմնական նպատակը մարզադաշտը հսկող ոստիկանական ուժերին վնասելն էր։ Բեշիկթաշ- Բուրսասպոր ֆուտբոլային խաղը ավարտվել էր մինչ պայթյունը։ Մեքենան կայանված է եղել Բուրսասպորի երկրպագուների համար նախատեսված տրիբունայի մոտ։ Բուրսասպորը թվիթերի իր պաշտոնական կայքում հայտարարություն է տարածել՝ նշելով, որ երկրպագուներից ոչ ոք չի տուժել։
Պայթյունի ձայները լսվել են նույնիսկ Ստամբուլի ասիական հատվածում, հատկապես Յուսքյուդարում։ Նախնական տվյալների, ահաբեկչությունը կարող է իրականացված լինել ԻԼԻՊ-ի կամ Քուրդիստանի ազատագրության բազեների կողմից։ Դեռևս ոչ մի խմբավորում իր վրա պատասխանատվություն չի վերցրել։
Թուրքիայի ներքին գործերի նախարարությունը տարածել է հաղորդագրություն, համաձայն, որի երկու պայթյուններից մեկը կարող է իրականացրած լինել մահապարտ ահաբեկիչը։


== Ծանոթագրություններ ==
Կառնայ

Կառնայ, պղնձյա փողային երաժշտական գործիք, որը տարածված է Իրանում, Տաջիկստանում և Ուզբեկստանում։ Իրենից ներկայացնում է երկար, հաճախ երկու մետր երկարությամբ, ոչ կոր խողովակ։ Հնչերանգով մոտ է տրոմբոնին։ Կառնայը բնույթով մարտական և հանդիսավոր ազդանշաններ կատարելու համար է։ Այս գործիքը ունի հզոր և ուժեղ ձայն։ Մեր օրերում կառնայները հնչում են ժողովրդական տոների և հարսանիքների ժամանակ։
Թոնար

Թոնար, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սերիկով (գյուղ, Վարվայի շրջան)

Սերիկով (ուկրաիներեն՝ Сіриків), գյուղ Ուկրաինայի Չեռնիգովի մարզի Վարվայի շրջանում։
2006 թվականի տվյալներով Սերիկով գյուղում բնակվում էր 5 մարդ։ Բնակչության խտությունը կազմում էր 13,55 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հալվիլ թանգարան

Հալվիլ թանգարան (շվեդերեն՝ Hallwylska museet), ազգային թանգարան Շվեդիայում։ Տեղակայված է Ստոկհոլմի կենտրոնում գտնվող պատմական Հալվիլ տանը, Համնգատան փողոցի 4 հասցեում՝ Բերզելիի զբոսայգու դիմաց։ Տունը ժամանակին պատկանել է կոմս և կոմսուհի ֆոն Հալվիլներին, որոնք 1920 թվականին այն նվիրաբերել են Շվեդիային, և այն ի վերջո դարձել է թանգարան։ Թանգարանը պաշտոնապես բացվել է 1938 թվականին։


== Պատմություն ==
Հալվիլ տունը (շվեդերեն՝ Hallwylska palatset) կառուցվել է 1893-1898 թվականներին ճարտարապետ Իսակ Գուստավ Կլասոնի նախագծով կոմս Վալթեր ֆոն Հալվիլի և նրա կնոջ՝ Վիլհելմինայի համար։ Այն ստեղծվել է կոմսի գրասենյակը և կոմսուհու գեղարվեստական հավաքածուն տեղավորելու համար։ Ձմռանը տեր և տիկին Հալվիլները մնացել են այս տանը։ Թեև շենքի արտաքին տեսքը և բակը կառուցվել են պատմական ոճով՝ փոխառելով միջնադարյան և վերածննդի ճարտարապետական տարրեր, ավարտելու պահին այն ուներ լիովին մոդեռն տեսք՝ ներառյալ էլեկտրաէներգիա, կենտրոնացված ջեռուցում, հեռախոս և լոգարան։ Վերելակն ավելացվել է հետագայում։
Կոմսուհին արվեստի գործերը հավաքել է իր համաշխարհային ճամփորդությունների ընթացքում` թանգարան գտնելու համար։ Պալատը Շվեդիային է նվիրաբերվել 1920 թվականին, կոմսուհու մահից մեկ տասնամյակ առաջ։ Թանգարանը, ներառյալ սենյակներից շատերը, որտեղ նախկինում բնակվել են տանտերերը, հանրության առջև բացվեց 1938 թվականին։
Հալվիլ թանգարանը, Սկոկլոսթեր ամրոցի և Թագավորական գանձարանի հետ համատեղ հանդիսանում են Թագավորական գանձարան, Սկոկլոսթեր ամրոց և Հալվիլ թանգարան պետական գործակալության մի մասը (շվեդերեն՝ Livrustkammaren och Skoklosters slott med Stiftelsen Hallwylska museet (LSH));


== Հավաքածուներ ==
Հալվիլ տունը Շվեդիայի պետությանը նվիրաբերվել է պայմանով, որ այն պետք է անփոփոխ մնա։ Տունն այսօր պահպանվել է այն տեսքով ինչպես կոմսուհի ֆոն Հալվիլը նվիրաբերել է տունը։ Թանգարանում ներկայացված են ուշ Վիկտորյական դարաշրջանի պահպանված սենյակներ, որոնք ներկայացնում են Ստոկհոլմի այն ժամանակվա ազնվականների ապրելակերպը։
Հալվիլ հավաքածուն ներառում է մոտ 50000 նմուշ


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
http://hallwylskamuseet.se  Հալվիլ թանգարան. պաշտոնական կայք
Իվան Օբլյակով

Իվան Սերգեևիչ Օբլյակով (ռուս.՝ Иван Сергеевич Обляков, հուլիսի 5, 1998(1998-07-05), Վինդին Օստրով, Վոլխովսկի շրջան, Լենինգրադի մարզ, Ռուսաստան), ռուս ֆուտբոլիստ, ԲԿՄԱ ակումբի և Ռուսաստանի երիտասարդական հավաքականի կիսապաշտպան։


== Կենսագրություն ==
Մանկությունից խաղացել է «Ֆորտունա» սիրողական ֆուտբոլային ակումբում, որը հիմնադրվել էր Վիդնդին կղզում հոր կողմից։ Սանկտ Պետերբուրգի «Զենիթ» ակումբի սան է, որտեղ սկսել է մարզվել ինը տարեկանից, մարզիչը եղել է Վսևոլոդ Վինոգրադովը։ Իր վրա ուշադրություն է գրավել 2016 թվականին Սանկտ Պետերբուրգի հավաքականի կազմում Գրանատկինի հուշամրցաշարին մասնակցելուց հետո, որտեղ ձևակերպել է երեք դուբլ և դարձել մրցաշրջանի լավագույն խաղացող։ Հրավեր է ստացել ԲԿՄԱ-ից և «Լոկոմոտիվից», բայց նախընտրել է սպասել հրավերի «Զենիթից»։ Մարզվել է «Դինամո» ակումբի հետ, հավաքների է մասնակցել «Զենիթի» երկրորդ և երիտասարդական թիմերի հետ։ Ըստ «Զենիթ-2» ակումբը գլխավորող Վլադիսլավ Ռադիմովի՝ Օբլյակովը մասնակցել է 2016 թվականի ՖԱԼ գավաթի խաղարկությանը, բայց իրականում նա անցկացրել է երկու խաղ պահեստայինների նստարանին։ 2016 թվականի հունիսի 28-ին ստորագրել է պայմանագիր «Ուֆա» ակումբի հետ։
2016 թվականի հուլիսի 31-ին կատարել է իր նորամուտը Ռուսաստանի առաջնությունում՝ «Ուրալ» ակումբի դեմ հանդիպման  77-րդ րոպեին փոխարինելով Իգոր Բեզդենեժնիխին։
2018 թվականի օգոստոսի 31-ին պայմանագիր է ստորագրել մոսկովյան ԲԿՄԱ ակումբի հետ։ Սեպտեմբերի 1-ին կատարել է իր նորամուտը նոր ակումբում՝ առաջնության՝ «Ուրալ» ակումբի դեմ տնային խաղում փոխարինելով Իլզադ Ախմետովին։


== Վիճակագրություն ==


=== Ակումբային ===
2019 թվականի մարտի 16-ի դրությամբ


=== Հավաքականներում ===
25 մարտի 2019-ի դրությամբԸնդհանուր՝ 17 խաղ / 6 գոլ, 11 հաղթանակ, 2 ոչ-ոքի, 4 պարտություն


== Ծանոթագրություններ ==